রংপুরে সাত দিনব্যাপী আয়কর মেলা শুরু
Channel: Rangpur24
Date: 13/11/2019

রংপুর কর অঞ্চল আয়োজিত সাত দিনব্যাপী আয়কর মেলা আজ দুপুরে রংপুর জেলা পরিষদ কমিউনিটি সেন্টার মিলনায়তনে অনুষ্ঠিত হয়। রংপুর কর অঞ্চলের কর কমিশনার মোঃ ফজলুর রহমানের সভাপতিত্বে আয়কর মেলার উদ্বোধনী অনুষ্ঠানে প্রধান অতিথি ছিলেন রংপুর সিটি কর্পোরেশন মেয়র মোস্তাফিজার রহমান মোস্তফা।বিশেষ অতিথি ছিলেন রংপুর রেঞ্জের ডিআইজি দেবদাস ভট্রাচারয্য, কাস্টমস, এক্সাইজ ও ভ্যাট কমিশনারেট-এর অতিরিক্ত কমিশনার আব্দুল মান্নান সরদার, উইমেন্স চেম্বার অব কমার্স এন্ড ইন্ডাস্ট্রির সভাপতি আনোয়ারা ফেরদৌসি পলি, মেট্রোপলিটন চেম্বার অব কমার্স এন্ড ইন্ডাস্ট্রির সভাপতি রেজাউল ইসলাম মিলন, রংপুর ট্যাকসেস বার এসোসিয়েশনের সভাপতি আমিনুল ইসলাম। মেলায় স্বাগত বক্তব্য রাখেন যুগ্ম কর কমিশনার আশরাফুল ইসলাম। বক্তারা বলেন ২০১০ থেকে শুরু করে এখন প্রতিবছর আয়কর মেলা হচ্ছে। এতে মানুষ কর প্রদানে উদ্বুদ্ধ হচ্ছে। আয়করের ব্যাপারে মানুষ যত সচেতন হবে রাজস্ব ততই বাড়বে। মানুষের মধ্যে উন্নয়ন বোধ জাগ্রত হলে এবং কর দেয়ার ব্যাপারে সচেতনতা বাড়লে দেশের রাজস্ব বাড়বে।